***NAPOMENA: Prijedlog Ugovora će sadržavati navode u slučaju odabira najpovoljnijeg ponuditelja koji ima podugovaratelje/članove zajednice (ukoliko će biti primjenjivo).***

Nacrt ugovora

**KAMEN d.d.,** Trg Slobode 2, 52 000 Pazin, OIB: 05937912798, kojeg zastupa direktor/član Uprave \_\_\_\_\_\_\_\_\_\_\_\_\_\_\_\_ (u daljnjem tekstu: Naručitelj)

i

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (u daljnjem tekstu: Izvođač)

sklopili su dana \_\_\_\_\_\_\_\_\_\_\_\_\_sljedeći

**UGOVOR O NABAVI OPREME I POVEZANIH RADOVA**

**Povećanje energetske učinkovitosti i korištenje obnovljivih izvora energije u društvu**

**Kamen d.d.**

**Broj ugovora: \_\_\_\_\_\_\_**

1. **UVODNE ODREDBE**

**Članak 1.**

1. Ugovorne strane suglasno utvrđuju kako slijedi:
2. da se ovim Ugovorom uređuju međusobni odnosi ugovornih strana u vezi implementacijama mjera energetske učinkovitosti i korištenja energije obnovljivih izvora u proizvodnim pogonima te energetska obnova zgrade, a u skladu s projektno-tehničkom dokumentacijom i troškovnicima;
3. da je Naručitelj proveo postupak nabave za nabavu opreme i povezanih radova energetske obnove, evidencijski broj nabave: 8 objavljenog na internetskim stranicama [www.strukturnifondovi.hr](http://www.strukturnifondovi.hr/) dana \_\_\_\_\_\_\_\_\_\_\_;
4. da je u postupku nabave Naručitelj kao najpovoljniju ponudu odabrao ponudu Izvođača broj: \_\_\_\_\_\_\_\_\_ od \_\_\_\_\_\_\_\_\_\_\_\_\_\_ s tim da se ponudbeni list i popunjeni troškovnik iz predmetne ponude (u daljnjem tekstu: Ponuda/Troškovnik) prilažu ovom Ugovoru kao Prilog 1 koji čini sastavni dio ovog Ugovora;

**Članak 2.**

1. Ugovorne strane suglasno utvrđuju da ovaj Ugovor predstavlja ugovor o isporuci opreme, a ujedno i ugovor o radovima, te da se na materiju koja se uređuje ovim Ugovorom primjenjuju sljedeći propisi:

* Zakon o obveznim odnosima (NN 35/05, 41/08, 125/11, 78/15, 29/18 i 126/21)
* Zakon o gradnji (NN 153/13, 20/17, 39/19 i 125/19)
* Zakon o poslovima i djelatnostima prostornog uređenja i gradnje (NN 78/15, 118/18, 110/19)
* Zakon o građevnim proizvodima (NN 76/13, 30/14, 130/17, 39/19 i 118/20)
* Zakon o zaštiti na radu (NN 71/14, 118/14, 154/14, 94/18 i 96/18)
* drugi zakonski i podzakonski propisi kojima je uređena materija isporuke opreme i vezanih radova i implementacije mjera energetske učinkovitosti i korištenja energije obnovljivih izvora u proizvodnim pogonima te energetska obnova zgrade, a koji su na snazi u trenutku sklapanja ovog Ugovora.

**Članak 3.**

1. Ugovorne strane imenuju svoje predstavnike u provedbi ovog Ugovora kako slijedi:
   1. Predstavnik Naručitelja:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(upisati ime i prezime, broj mobilnog telefona, adresu e-pošte)

* 1. Predstavnik Izvođača:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(upisati ime i prezime, broj mobilnog telefona, adresu e-pošte)

1. Predstavnici ugovornih strana su osobe putem kojih će se obavljati komunikacija između ugovornih strana. Dostava obavijesti predstavnicima ugovornih strana smatrat će se dostavom obavijesti ugovornim stranama, uz izuzetak naveden u stavku 4. ovog članka.
2. Ugovorne strane su suglasne da će se sve obavijesti između imenovanih predstavnika obavljati putem e-pošte na adrese pojedinih predstavnika navedenih u stavku 1. ovog članka.
3. Izuzetak od pravila iz stavaka 2. i 3. ovog članka predstavlja dostava zahtjeva, obavijesti i drugih pismena od kojih počinju teći rokovi definirani ovim Ugovorom ili zakonom, ili kada je takav izuzetak izričito određen ovim Ugovorom. Takve obavijesti se dostavljaju u pisanom obliku osobnom dostavom drugoj ugovornoj strani (zajedno s prilozima, ukoliko je dostava priloga obvezna) i to na način da se preda na ruke predstavniku druge ugovorne strane ili putem pošte slanjem preporučene pošiljke s povratnicom, na adrese:

a) Naručitelju na adresu: \_\_\_\_\_\_\_\_\_\_\_\_\_\_\_\_\_\_\_\_

b) Izvođaču na adresu: \_\_\_\_\_\_\_\_\_\_\_\_\_\_\_\_\_\_\_\_\_

1. U slučajevima iz stavka 4. ovog članka smatrat će se da je osobna dostava drugoj ugovornoj strani (u daljnjem tekstu: osobna dostava) uredno izvršena:
2. predajom pismena predstavniku druge ugovorne strane na način da isti na kopiji pismena koju zadržava ugovorna strana koja dostavlja pismeno svojim potpisom potvrdi primitak pismena (uz navođenje datuma primitka pismena),
3. predajom pismena pošti kao preporučene pošiljke s povratnicom.
4. Ugovorne strane se obvezuju da će se međusobno pravovremeno informirati o svim okolnostima i činjenicama koje su bitne za izvršavanje ovog Ugovora.
5. **PREDMET UGOVORA**

**Članak 4.**

1. Naručitelj naručuje opremu i vezane radove te ujedno ustupa projektno-tehničku dokumentaciju, a Izvođač preuzima obvezu isporuke opreme kao i izvođenje vezanih radova u okviru projekta „**Povećanje energetske učinkovitosti i korištenja obnovljivih izvora energije u proizvodnom pogonu pilana Kamen Pazin**“. Predmet ugovora je nabava opreme i izvođenje radova te sve aktivnosti kako su određene troškovnikom i projektima u svrhu povećanja energetske učinkovitosti i korištenja obnovljivih izvora energije, a prema opisu predmeta nabave kako slijedi:

* Mjera 1: Izgradnja fotonaponske elektrane
* Mjera 2: Modernizacija sustava rasvjete
* Mjera 3: Izmjena u dijelu tehnološkog procesa paljenja kamena
* Mjera 4: Kompenzacija jalove energije
* Mjera 5: Ugradnja sustava za frekventnu regulaciju
* Mjera 6: Ugradnja sustava nadzora i upravljanja nad energentima
* Mjera 7: Zamjena postojećih neučinkovitih kompresora
* Mjera 8: Instalacija sustava za grijanje, hlađenje i ventilaciju hale – mehanička radionica

u skladu s njom i Ponudom/Troškovnikom Izvođača koji ovim Ugovorom postaje ugovorni troškovnik.

Mjesto izvršenja ugovora je Lakota 4, Pazin, Republika Hrvatska.

1. Naručitelj se obvezuje predati Izvođaču svu raspoloživu projektno-tehničku dokumentaciju i druge relevantne dokumente vezano uz izvođenje radova energetske obnove kao što je npr. odluka o imenovanju nadzornog inženjera.

**Članak 5.**

1. Sklapanjem ovog Ugovora Izvođač jasno i nedvosmisleno potvrđuje da je prije davanja svoje ponude u postupku nabave, a posljedično i do trenutka sklapanja ovog Ugovora, detaljno proučio projektno-tehničku dokumentaciju iz članka 4. ovog Ugovora objavljenu zajedno s Pozivom na dostavu ponuda te da je u potpunosti upoznao namjenu i tehničku složenost implementacije opreme i radova, a koji su predmet ovog Ugovora.
2. Sklapanjem ovog Ugovora Izvođač jasno i nedvosmisleno potvrđuje da se upoznao sa:

* mjestom implementacijom opreme i izvođenja radova koja se nabavlja te okolicom
* postojećim prilaznim cestama i ostalim prometnicama
* lokalnim prilikama relevantnim za dobavu opreme i izvođenje vezanih radova koji su predmet ovoga Ugovora
* okolnostima koje su od utjecaja za izvođenje i organizaciju izvođenja radova, dopreme i isporuke opreme i to npr. način i troškovi opskrbe i potrošnje električne energije te vode, troškovi čišćenja prometnica i svih ostalih površina korištenih tijekom obavljanja radova dopreme, uklanjanja i otprema pomoćnih skela ili pomoćnih konstrukcija, itd.
* postojećim izvorima za opskrbu materijalom potrebnim za energetsku obnovu i ostale potrebne radove
* svime što se tiče plaćanja pristojbi, poreza i ostalih davanja koja su propisana zakonom i drugim propisima, troškovima osiguranja mjesta izvođenja radova i radnika
* svim drugim potrebnim podacima koji utječu na izvođenje radova i dobavu, isporuku i implementaciju opreme, a koji nisu eventualno spomenuti u ovom stavku.

1. Utvrđuje se da se Izvođač odriče prava naknadno tražiti izmjenu odredbi ovoga Ugovora s osnova nepoznavanja uvjeta iz stavaka 1. i 2. ovoga članka te nema pravo potraživati bilo koje dodatne troškove po toj osnovi.
2. Izvođač ima obvezu, bez odgađanja, u pisanom obliku obavijestiti Naručitelja o eventualno naknadno uočenim nedostacima, nejasnoćama ili pogreškama u projektno-tehničkoj dokumentaciji te o istom zatražiti očitovanje Naručitelja na što se Naručitelj mora u primjerenom roku očitovati u pisanom obliku. Zahtjev Izvođača za očitovanjem neće imati utjecaja na rokove ispunjenja ugovora odnosno isporuke opreme i izvođenja radova, osim iznimno ako se radi o nedostacima takve vrste koji bi mogli utjecati na sigurnost same građevine, život i zdravlje ljudi, promet ili drugih građevina. Izvođač neće imati pravo na produljenje rokova za ispunjenja ugovora odnosno isporuke opreme i izvođenje radova niti na povećanje troškova izvođenja radova, ako se radi o nedostacima koji su se mogli uočiti i utvrditi u tijeku postupka nabave.
3. Izvođač izjavljuje i potvrđuje da ispunjava sve propisane uvjete za isporuku opreme i izvođenje vezanih radova koji su predmet ovog Ugovora te da u tome smislu ima sva potrebna odobrenja i dozvole izdane od strane nadležnih tijela.
4. Svi radnici koje Izvođač angažira na radilištu moraju ispunjavati sve uvjete za rad i zaštitu na radu propisane Zakonom o radu, Zakonom o zaštiti na radu, Zakonom o mirovinskom osiguranju, Zakonom o zdravstvenom osiguranju i Zakonom o strancima.
5. **UGOVORENA CIJENA**

**Članak 6.**

1. Ugovorne strane suglasno utvrđuju cijenu dobave i implementacije opreme kao i vezanih radova prema ponudi Izvođača u iznosu od \_\_\_\_\_\_\_\_\_\_\_\_\_ kuna bez PDV-a. PDV iznosi: \_\_\_\_\_\_\_\_\_\_\_\_\_\_\_\_\_\_\_ kuna. Ukupna cijena s PDV-om iznosi: \_\_\_\_\_\_\_\_\_\_\_\_\_\_\_ kuna.
2. Obračun se radi po stvarno izvedenim količinama i ugovorenim jediničnim cijenama. Konačna cijena utvrdit će se nakon njihova završetka na temelju konačnog obračuna po sustavu „**stvarno izvedenih količina - obračun po jedinici mjere**“.
3. Količina predmeta nabave definirana je u troškovniku koji se nalazi u Prilogu 1. Ovog Ugovora. Količina je okvirna. Naručitelj zadržava pravo ne naručiti cijelu količinu, s time da u slučaju ako se naruči količina veća od procijenjene, naručitelj može kupiti opreme i radove do iznosa raspoloživih financijskih sredstava te se time bitno ne mijenja ugovor o nabavi.
4. **ROK POČETKA I ZAVRŠETKA RADOVA**

**Članak 7.**

1. Izvođač je uveden u posao po potpisu ugovora kada je naručitelj:

* Omogućio izvođaču slobodan pristup lokaciji
* Predao prostor za nesmetanu isporuku opreme i izvođenje pripadajućih radova
* Predao potrebnu tehničku dokumentaciju.

1. O uvođenju u posao naručitelj i izvođač će potpisati zapisnik o uvođenju u posao, tako da se danom njegova potpisivanja smatra da je izvođač uveden u posao. Uvođenjem u posao započinje rok izvođenja radova i otvara građevinski dnevnik.
2. Naručitelj će uvesti izvođača u posao najkasnije u roku od 15 dana od potpisa ugovora.
3. Pod uvođenjem Izvođača u posao podrazumijeva se ispunjenje onih obveza Naručitelja bez čijega prethodnog ispunjenja faktički nije moguće ili pravno nije dopušteno započinjanje radova. Činjenica uvođenja Izvođača u posao konstatira se u Građevinskom dnevniku.
4. Krajnji rok za cjelokupnu isporuku predmeta nabave koja uključuje isporuku, ugradnju, puštanje u rad, edukaciju te potpisivanje potvrde o preuzimanju je 31. 03. 2023. godine.
5. S obzirom na kompleksnost nabave i različite elemente predmeta nabave Izvođač će u roku od 7 dana od uvođenja u posao dostaviti Naručitelju plan isporuke tražene opreme odnosno plan izvođenja radova u kojem će opisati kada će koji dio predmeta nabave biti izvršen te sa kojim resursima. Plan isporuke opreme i izvođenja raodva Naručitelj ili njegov predstavnik mora pregledati te odobriti ili zatražiti izmjene u roku od 5 dana od zaprimanja. Dan zaprimanja smatra se dan dostave plana na elektroničku adresu predstavnika Naručitelja.
6. **OBRAČUN I UVJETI PLAĆANJA**

**Članak 8.**

1. Izvođač ispostavlja račune mjesečno sukladno dinamici izvođenja radova.
2. Plaćanje će se vršiti na račun Izvođača *(ili članova zajednice ponuditelja ili podugovaratelja, kako je primjenjivo)*: IBAN:\_\_\_\_\_\_\_\_\_\_\_\_\_\_\_\_\_\_otvoren kod \_\_\_\_\_\_\_\_\_\_\_\_\_\_\_\_banke po sistemu stvarno izvedenih radova po privremenim situacijama ovjerenim od Nadzornog inženjera i Naručitelja i okončanoj situaciji ovjerenoj od Nadzornog inženjera i Naručitelja, a **sve temeljem jediničnih cijena iz ponudbenog troškovnika i stvarno izvedenih količina radova**. Situacije moraju biti popraćene s preslikom ovjerenog Građevinskog dnevnika i ovjerene Građevinske knjige.
3. Građevinska knjiga se zajedno sa prijedlogom situacije na ovjeru Nadzornom inženjeru dostavlja najkasnije zadnji dan u tekućem mjesecu. Pregled knjige i prijedloga situacije i ovjera nadzornog inženjera treba biti u roku 8 dana od primitka. Izrada situacije treba biti u roku od 3 dana od ovjere građevinske knjige. Ovjera situacije od strane Nadzornog inženjera i Naručitelja daje se do 15. u mjesecu za situaciju za prethodni mjesec.
4. Plaćanje se obavlja putem računa Izvođača i to u roku od 30 dana po ovjeri pojedine situacije od strane Nadzornog inženjera i Naručitelja, na račun odabranog izvođača i/ili podugovaratelja ako je primjenjivo.
5. Naručitelj se obvezuje platiti Izvoditelju u roku od 15 (petnaest) dana od zaključenja ugovora predujam u iznosu od 30% ugovorene cijene iz članka 6. ugovora bez PDV-a. Predujam će se trošiti na način da se će se da će se Izvođaču, odnosno u slučaju zajednice ponuditelja svakom članu zajednice koji je primio predujam, od svake pojedine situacije, odnosno računa bez PDV-a trošiti cjelokupni iznos predujma koji je Izvođač odnosno pojedini član zajednice primio, te će se trošenje predujma primjenjivati i na svaku slijedeću situaciju odnosno račun sve dok se cjelokupni predujam na taj način u cijelosti ne potroši.
6. Naručitelj neposredno plaća podugovaratelju za dio ugovora koji je isti izvršio, pod uvjetom da je Izvođač prethodno ovjerio njegovu pojedinu privremenu odnosno okončanu situaciju. Izvođač mora svojoj situaciji odnosno računu priložiti situacije odnosno račune svojih podugovaratelja koje je prethodno ovjerio.
7. Plaćanje podugovaratelju nije obavezno ako ugovaratelj dokaže da su obveze prema podugovaratelju za taj dio ugovora već podmirene.
8. Plaćanje se obavlja u kunama do trenutka primjene EUR kao valute plaćanja. Izvođač ne smije bez pisane suglasnosti Naručitelja prenositi svoja potraživanja na treće osobe.
9. **NADZOR NAD IZVRŠENJEM UGOVORA**

**Članak 9.**

* 1. Izvođač je obvezan omogućiti stalan nadzor nad izvršenjem ugovorene isporuke opreme i vezanih radova prema projektno-tehničkoj dokumentaciji i troškovniku, a posebno nadzor nad količinom i kvalitetom isporučene opreme i izvedenih radova, upotrijebljenog materijala, ugrađene opreme, i uređaja.
  2. Izvođač će nakon dovršetka ugradnje i svih predviđenih aktivnosti te provedene edukacije naručitelju dostaviti zahtjev za izdavanjem potvrde o preuzimanju. Naručitelj će u roku od 10 dana od zahtjeva pregledati svu isporučenu opremu te ili izdati potvrdu o preuzimanju ili navesti uočene nedostatke koje Izvođač mora ispraviti u zajednički dogovorenom roku te ponovo predati zahtjev za izdavanjem potvrde o preuzimanju.
  3. Ako prilikom pregleda Naručitelj utvrdi da na ugrađenoj opremi te izvršenim povezanim radovima postoje nedostaci nastali krivnjom Izvođača, Izvođač je dužan odmah pristupiti otklanjanju utvrđenih nedostataka o svom trošku i izvršiti iste u zajednički dogovorenom roku te po završetku popravaka ponovo predati zahtjev za izdavanjem potvrde o preuzimanju. Ukoliko Izvođač ne pristupi otklanjanju nedostataka bez odlaganja i ne otkloni nedostatke u roku koji je zajednički utvrđen Naručitelj ima pravo za otklanjanje nedostataka angažirati treću osobu na teret Izvođača i aktivirati mu jamstvo za uredno ispunjenje ugovora.
  4. U izvršenju nadzora Naručitelj je putem svojih predstavnika ovlašten kontrolirati izvođenje radova i dinamiku isporuke i ugradnje opreme te vezanih radova, zahtijevati dodatna ispitivanja materijala, kontrolirati ispravnost realizacije ugovora prema odobrenoj projektno-tehničkoj dokumentaciji, kontrolirati ugrađene materijale i opreme te isporučene opreme, kontrolirati privremene i okončane situacije, ovjeravati i potpisivati građevinski dnevnik, odobravati analizu cijena za neugovorene radove.
  5. Za sav dobavljeni i ugrađeni materijal i opremu, Izvođač je dužan prije ugradnje Naručitelju putem nadzora predočiti atestnu dokumentaciju o kvaliteti materijala sukladno zahtjevima iz projektne dokumentacije i troškovnika te Izvođač u potpunosti odgovara za ispravnost izvršene isporuke i ugradnju svih ugrađenih elemenata i opreme.
  6. Nakon dovršetka ugradnje opreme i ostalih predviđenih aktivnosti te edukacija, Izvršitelj će zajedno sa zahtjevom za izdavanjem potvrde o preuzimanju i urednom izvršenju predmeta nabave dostaviti upute za održavanje i nacrte pozicija ugrađene opreme, sigurnosno tehničke upute kao i upute za korištenjem opreme na hrvatskom jeziku. Navedena dokumentacija mora sadržavati dostatne informacije kako bi naručitelju omogućila upravljanje, održavanje, rastavljanje, ponovno sastavljanje i prilagodbu svih dijelova opreme. Izvršitelj će biti odgovaran za bilo koji propust, pogrešku ili neusklađenost u navedenoj dokumentaciji te će snositi odgovornost za takve pogreške kao i troškove povezane sa izmjenama i/ili usklađenjem navedene dokumentacije
  7. Naručitelj će osigurati sudjelovanje svog predstavnika na koordinacijskim sastancima za cijelo vrijeme izvršenja ugovora o nabavi. Koordinacijski će se sastanci održavati u pravilu mjesečno u zajednički definiranom terminu, a po potrebi i češće i bez posebnih poziva. Sa svakog sastanka će se izraditi Zapisnik koji će potpisati ovlašteni predstavnici ugovornih strana i glavni Nadzorni inženjer. Zaključci s koordinacija će biti obvezujući za obje ugovorne strane i Nadzornog inženjera.

1. **JAMSTVO ZA UREDNO ISPUNJENJE UGOVORA**

**Članak 10.**

* 1. Izvođač je obvezan u roku od dvadeset (20) dana od dana obostranog potpisivanja Ugovora a prije isteka jamstva za ozbiljnost ponude dostaviti jamstvo za uredno ispunjenje ugovora u obliku neopozive bankarske garancije „bez prigovora“, plative „na prvi poziv“ i „bezuvjetno“. Jamstvo se dostavlja na iznos od 10 % vrijednosti ugovora bez PDV-a s rokom važenja 30 dana duljem od propisanog ukupnog roka ispunjenja ugovornih obaveza. Ukoliko Izvođač u ugovorenom roku ne dostavi Naručitelju traženo jamstvo, Naručitelj će raskinuti ugovor i naplatiti jamstvo za ozbiljnost ponude.
  2. Izvođač je jamstvo za uredno ispunjenje ugovora obvezan produžiti u slučaju da mu Naručitelj odobri produljenje roka, odnosno prihvati nužno produljenje roka kao gotovu činjenicu, za onoliko vremena koliko je odobreno ili prihvaćeno produljenje roka te uskladiti iznos jamstva u slučaju povećanja ugovorene cijene. Jamstvo za uredno ispunjenje ugovora aktivirat će se u slučaju da Izvođač povrijedi ugovorne obveze.
  3. U bankarskoj garanciji mora biti navedeno:
* da je korisnik bankarske garancije KAMEN d.d., Trg Slobode 2, 52 000 Pazin, OIB: 05937912798
* da se garant obvezuje bezuvjetno, neopozivo i na prvi pisani poziv korisnika garancije, bez prigovora, u roku od 3 dana od primitka pisanog zahtjeva isplatiti iznos od 10 % vrijednosti ugovora bez PDV-a (*upisuje se točan iznos*) za slučaj ukoliko Izvođač povrijedi ugovorne obveze.
* Ovo jamstvo stupa na snagu (*upisati datum*) i vrijedi do (*upisati datum, ali najmanje 30 dana duljem od propisanog ukupnog roka ispunjenja ugovornih obveza*) i svaki zahtjev Korisnika za plaćanje prema ovom jamstvu mora biti zaprimljen u Banci unutar tog roka.
  1. Umjesto tražene bankarske garancije Izvođač može kao jamstvo za uredno ispunjenje ugovora dati i novčani polog u traženom iznosu i isti uplatiti na račun Naručitelja, IBAN: HR5824020061100387063, kod ERSTE & STEIERMARKISCHE BANK d.d., SWIFT: ESBCHR22, uz navođenje svrhe plaćanja (jamstvo za uredno ispunjenje ugovora), na koji iznos odabrani ponuditelj nema pravo zaračunavati zakonsku zateznu kamatu. U tom slučaju, ponuditelj u naznačenom roku dostavlja presliku dokaza o provedenoj uplati.
  2. *U slučaju dostave jamstva za uredno ispunjenje ugovora u obliku bankarske garancije zajednice ponuditelja sljedeće se primjenjuje:*
  3. *Ukoliko jedan član zajednice dostavlja jamstvo na traženi iznos isti može biti nalogodavac, međutim jamstvo mora sadržavati navod o tome da je riječ o zajednici gospodarskih subjekata te u jamstvu moraju biti navedeni svi članovi zajednice ponuditelja ILI*
  4. *Svaki član zajednice ponuditelja može dostaviti zasebno jamstvo za svoj dio garancije (zbroj garancija mora odgovarati iznosu jamstva navedenom u Pozivu na dostavu ponuda) međutim jamstva moraju sadržavati navod o tome da je riječ o zajednici gospodarskih subjekata te u jamstvima moraju biti navedeni svi članovi zajednice ponuditelja*
  5. *U slučaju kada zajednica ponuditelja dostavlja jamstvo novčanog pologa, jamstvo za uredno ispunjenje ugovora može dostaviti jedan član zajednice ponuditelja za sve na traženi iznos ili svaki član zajednice može dostaviti jamstvo za svoj dio jamstva kumulativno do ukupno traženog i**znosa*. *Potrebno je dostaviti i izjavu da se radi o zajednici gospodarskih subjekata, da se novčani polog odnosi na sve članove zajednice i navesti članove zajednice. Navedenu izjavu potpisuju i ovjeravaju svi članovi zajednice pojedinačno.*

1. **PRAVA I OBVEZE IZVOĐAČA**

**Članak 11.**

* 1. Izvođač se obvezuje da će prilikom izvođenja radova energetske obnove pravovremeno poduzimati sve mjere radi zaštite sigurnosti objekata, radova, opreme i materijala, zaposlenika, prolaznika, prometa i okoline prema važećim propisima te da će nadoknaditi svaku štetu trećim osobama koja nastane izvršenjem Ugovora, a njegovom krivnjom.
  2. Izvođač se obvezuje na gradilištu ažurno voditi tehničku i obračunsku dokumentaciju i to sukladno važećim propisima.
  3. Izvođač se obvezuje isporuku opreme i vezane radove obaviti u svemu prema važećim zakonima, propisima, normama i prema obveznim standardima, nalozima i uputama glavnog nadzornog inženjera, stručno i u skladu s pravilima struke.
  4. Za sav dobavljeni i ugrađeni materijal i opremu Izvođač je dužan prije ugradnje Naručitelju putem nadzora predočiti atestnu dokumentaciju o kvaliteti materijala sukladno zahtjevima iz projektno-tehničke dokumentacije te Izvođač u potpunosti odgovara za ispravnost izvršene isporuke i ugradnju svih ugrađenih elemenata i opreme.
  5. Izvođač se obvezuje dobavu opreme i opremanje te vezane radove izvesti kvalitetno, u ugovorenom roku i na ugovoreni način u svemu prema opisu, opsegu, vrsti, količini i jediničnim cijenama iz ugovornog troškovnika.
  6. *U slučaju ugovora sa zajednicom ponuditelja, Naručitelj će nakon donošenja Odluke o odabiru, a prije sklapanja ugovora od zajednice gospodarskih subjekata zahtijevati određen pravni akt (npr. međusobni sporazum, ugovor o poslovnoj suradnji, izjava o zajedničkom djelovanju ili slično), kojim će biti definirani međusobni odnosi članova zajednice ponuditelja vezani uz izvršavanje ugovora o javnoj nabavi, primjerice – dostava jamstva za uredno ispunjenje ugovora o javnoj nabavi, dijelovi ugovora koje će izvršavati svaki član zajednice ponuditelja, obveze svakog člana zajednice ponuditelja u ispunjenju ugovora o javnoj nabavi, obavještavanje Naručitelja o promjenama vezanim uz potpisnike ugovora o javnoj nabavi, način odvijanja komunikacije (koji član zajednice na koji e-mail, fax i slično), izdavanje jamstava na temelju ugovora, komunikacija vezana uz izvršavanje ugovora, izdavanje računa, plaćanje računa, potpisivanje Potvrde o preuzimanju i ostala bitna pitanja.*

1. **ZAVRŠETAK IZVRŠENJA UGOVORA**

**Članak 12.**

* 1. Izvođač će nakon dovršetka ugradnje i svih predviđenih aktivnosti te provedene edukacije naručitelju dostaviti zahtjev za izdavanjem potvrde o preuzimanju. Naručitelj će u roku od 10 dana od zahtjeva pregledati svu isporučenu opremu te ili izdati potvrdu o preuzimanju ili navesti uočene nedostatke koje odabrani ponuditelj mora ispraviti u zajednički dogovorenom roku te ponovo predati zahtjev za izdavanjem potvrde o preuzimanju.
  2. Nakon dovršetka ugradnje opreme i ostalih predviđenih aktivnosti te edukacija, Izvođač će zajedno sa zahtjevom za izdavanjem potvrde o preuzimanju i urednom izvršenju predmeta nabave dostaviti upute za održavanje i nacrte pozicija ugrađene opreme, sigurnosno tehničke upute kao i upute za korištenjem opreme na hrvatskom jeziku. Navedena dokumentacija mora sadržavati dostatne informacije kako bi naručitelju omogućila upravljanje, održavanje, rastavljanje, ponovno sastavljanje i prilagodbu svih dijelova opreme. Izvođač će biti odgovaran za bilo koji propust, pogrešku ili neusklađenost u navedenoj dokumentaciji te će snositi odgovornost za takve pogreške kao i troškove povezane sa izmjenama i/ili usklađenjem navedene dokumentacije.
  3. Smatra se da su sve ugovorne obveze Izvođača izvršene kada uklonjeni svi eventualni nedostatci u izvedbi te je izdana Potvrda o preuzimanju i predano Jamstvo za otklanjanje nedostataka u jamstvenom roku.

1. **UGOVORNA KAZNA**

**Članak 13.**

* 1. U slučaju kašnjenja ili neurednog ispunjenja obaveze, Naručitelj je ovlašten na naplatu ugovorne kazne za svaki dan kašnjenja u visini od 1 ‰ (jedan promil) od ugovorene cijene bez PDV-a s tim da ukupni iznos ugovorne kazne ne može prijeći 10 % (deset posto) ugovorene cijene bez PDV-a.
  2. Naplata ugovorne kazne izvršit će se odbijanjem ili umanjenjem od ukupne vrijednosti izvršenih radova.
  3. Plaćanje ugovorne kazne ne utječe na obveze Izvođača.
  4. Naručitelj može iznos dospjele ugovorne kazne odbiti od isplata koje duguje Izvođaču za obavljene radove koji su predmet ovog Ugovora.
  5. Ugovorna kazna može se naplatiti i aktiviranjem jamstva za dobro izvršenje posla
  6. Ako šteta koju Naručitelj pretrpi zbog neurednog izvršenja obveza Izvođača prelazi iznos ugovorne kazne, Naručitelj ima pravo na iznos naknade štete koji prelazi visinu ugovorne kazne.

1. **JAMSTVO ZA OTKLANJANJE NEDOSTATAKA U JAMSTVENOM ROKU**

**Članak 14.**

* 1. Izvođač je obvezan u roku od 10 dana od izdavanja Potvrde o preuzimanju naručitelju predati jamstvo za otklanjanje nedostataka u jamstvenom roku u jednom od mogućih oblika:
* u obliku solemnizirane bjanko ili obične zadužnice u skladu sa zahtjevima Ovršnog zakona (NN 112/12, 25/13, 93/14, 55/16, 73/17, 131/20) i podzakonskih propisa iz tog područja
* u obliku novčanog pologa

na iznos od 10 % ukupne vrijednosti izvršenog ugovora bez PDV-a s minimalnim rokom važenja **24 mjeseca**, a računajući od datuma izdavanja Potvrde o preuzimanju za slučaj da Izvođač u jamstvenom roku ne ispuni obveze po osnovi otklanjanja nedostataka koje ima po osnovi jamstva ili s osnova naknade štete.

* 1. Jamstvom za otklanjanje nedostataka u jamstvenom roku, Izvođač jamči da su isporučena oprema i izvršeni radovi u vrijeme primopredaje u skladu s ugovorom, propisima i pravilima struke te da nemaju nedostataka koji onemogućavaju ili smanjuju njihovu vrijednost ili njihovu prikladnost za uporabu određenu ugovorom te ujedno jamče za ispravnost i funkcionalnost opreme i izvedenih radova u jamstvenom roku.
  2. Ukoliko jamstvo za otklanjanje nedostataka u jamstvenom roku dostavlja zajednica ponuditelja u obliku solemizirane zadužnice ili solemizirane bjanko zadužnice, članovi zajednice mogu dostaviti jednu solemiziranu zadužnicu ili solemiziranu bjanko zadužnicu ili članovi mogu dostaviti odvojene solemizirane zadužnice ili solemizirane bjanko zadužnice. Bez obzira dostavljaju li članovi zajednice jednu ili odvojene zadužnice/bjanko zadužnice potrebno je dostaviti Izjavu u slobodnom formatu kojom će svi članovi zajednice izjaviti kako se dostavljeno/dostavljena jamstva odnose na sve članove zajednice. Izjava mora sadržavati navod da se radi o zajednici gospodarskih subjekata i popis članova zajednice te istu potpisuju i ovjeravaju svi članove zajednice pojedinačno.
  3. Izvođač jamči za ispravnost opreme i vezanih radova u jamstvenom roku od 24 mjeseca od dana izdavanja Potvrde o preuzimanju.

1. **PROIZVOĐAČKO JAMSTVO ZA OPREMU**

**Članak 15.**

* 1. Proizvođačka jamstva minimalno traju:
* 25 god za fotonaponsku elektranu jamstvo da će elektrana imati najmanje 80% nominalne proizvodnje
* 12 godina za fotonaposnki panel
* 5 godina za inverter
* 5 godina za rasvjetu,
* 3 godina za dizalicu topline
  1. Izvođač je obavezan dostaviti proizvođačka jamstva prilikom dostave zahtjeva za izdavanjem Potvrde o preuzimanju.

1. **IZMJENE UGOVORA**

**Članak 16.**

* 1. Izmjene ugovora regulirat će se pisanim dodatkom ugovoru.
  2. Ugovor o nabavi može se izmijeniti u sljedećim slučajevima:
* Ako Izvođač bez svoje krivnje bude spriječen isporučiti opremu odnosno izvršiti tražene aktivnosti, a zbog događaja koji se nisu mogli predvidjeti i čije posljedice Izvođač nije mogao predvidjeti, izbjeći ni ukloniti, a o čijem je nastupu i prestanku Izvođač bez odlaganja dužan obavijestiti Naručitelja;
* zbog nepovoljnih vremenskih prilika koje onemogućavaju izvođenje pojedinih vrsta radova odnosno dopremu i ugradnju opreme, što se utvrđuje evidencijom meteoroloških uvjeta tijekom izvođenja radova odnosno dopreme i ugradnje opreme, ovjerenih po glavnom nadzornom inženjeru u građevinskom dnevniku. Navedeno će se priznati samo ukoliko je izvođač na radilištu osigurao prisutnost radnika i dostupnost materijala;
* zbog izdavanja naloga Naručitelja o obustavi izvršenja ugovora;
* zbog nastupa okolnosti koje onemogućuju ispunjenje ugovorenih obveza u ugovorenom roku, a koje se ne mogu pripisati višoj sili, niti su uzrokovane postupanjem ijedne ugovorne stranke, već su posljedica radnji treće strane;
* zbog potrebe ugovaranja dodatnih isporuka opreme odnosno drugih povezanih aktivnosti

1. **RASKID UGOVORA**

**Članak 17.**

* 1. Naručitelj zadržava pravo raskinuti ovaj Ugovor u slučajevima nedostavljanja jamstva za uredno ispunjenje ugovora te ukoliko nastupe okolnosti povrede ugovornih obveza. Povredom ugovornih obveza se osobito smatraju nepoštivanje rokova izvršenja ugovora radova i obračunavanje cijena koje nisu ugovorene.
  2. U slučaju raskida ovoga Ugovora sukladno stavku 1., Naručitelj ima pravo na naplatu jamstva za uredno ispunjenje ugovora i naknadu štete.

1. **PRAVA I OBVEZE NARUČITELJA**

**Članak 18.**

(1) Naručitelj ima pravo jednostrano raskinuti ovaj Ugovor u sljedećim slučajevima:

* + - * ako Izvođač i nakon opomene i naknadno određenog primjerenog roka ne ispuni neku svoju obvezu iz ovog Ugovora ili
      * ako je nad Izvođačem pokrenut stečajni postupak ili postupak predstečajne nagodbe ili postupak likvidacije.

(2) Ovaj Ugovor se raskida dostavom pisane obavijesti Izvođaču o raskidu ovog Ugovora.

**XVII. ZAVRŠNE ODREDBE**

**Članak 19.**

(1) Sastavni dijelovi ovog Ugovora su:

* Ponudbeni list Izvođača br. \_\_\_\_\_\_\_\_\_\_\_\_ od \_\_\_\_\_\_\_\_\_\_\_\_\_ godine
* Ponudbeni troškovnik koji potpisom ovog Ugovora postaje ugovorni troškovnik radova
* Terminski plan izvođenja radova
* Glavni projekt
* Svi drugi pisani sporazumi i zapisničke konstatacije koje su nastale za vrijeme provedbe ovog Ugovora, a potpisane su od imenovanih ovlaštenih predstavnika iz članka 3. ovog Ugovora.

**Članak 20.**

(1) Ugovorne strane utvrđuju da će se za sve što ovim Ugovorom nije posebno predviđeno primjenjivati odredbe Zakona o obveznim odnosima (NN 35/05, 41/08, 125/11, 78/15, 29/18 i 126/21) te drugi relevantni zakoni i podzakonski propisi koji reguliraju izvršenje predmetne vrste ugovora.

(2) Ugovorne strane se obvezuju da će sve eventualne sporove koji bi mogli proisteći iz ovoga Ugovora nastojati riješiti sporazumno. U slučaju nemogućnosti sporazumnog rješavanja, za sve sporove iz ovoga Ugovora nadležan je stvarno nadležni sud u Pazinu.

(3) Ovaj Ugovor stupa na snagu onog dana kada ga potpiše ovlašteni predstavnik posljednje ugovorne strana.

(4) Ovaj Ugovor je sklopljen u 4 (četiri) istovjetna primjerka od kojih svaka ugovorna stranka zadržava po 2 (dva) primjerka.

ZA NARUČITELJA ZA IZVOĐAČA

xxxx

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_